Document ID: 31994R1018

KOMISSION ASETUS (EY) N:o 1018/94,
annettu 2 päivänä toukokuuta 1994,
tiettyjen interventioelinten hallussa olevan Kanariansaarten hankintoihin tarkoitetun naudanlihan myymisestä ennalta kiinteästi vahvistettuun hintaan ja asetuksen (EY) N:o 737/94 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (EY) N:o 3611/93(2), ja erityisesti sen 7 artiklan 3 kohdan,
sekä katsoo, että
tietyt interventioelimet pitävät hallussaan huomattavia interventioon ostettuja naudanlihavarastoja; näiden lihojen varastointikautta olisi oltava pidentämättä ottaen huomioon siitä aiheutuneet korkeat kustannukset,
Kanariansaarten naudanliha-alan tuotteiden erityisen hankintajärjestelmän soveltamista koskevista yksityiskohtaisista säännöistä 10 päivänä heinäkuuta 1992 annetussa komission asetuksessa (ETY) N:o 1912/92(3), sellaisena kuin se on viimeksi muutettuna asetuksella (EY) N:o 577/94(4), vahvistetaan 1 päivästä heinäkuuta 1993 30 päivään kesäkuuta 1994 käsittävälle kaudelle jäädytetyn naudanlihan hankintataseen määrät; ottaen huomioon perinteiset kauppasopimukset olisi interventionaudanliha vapautettava Kanariansaarten hankintojen varmistamiseksi tällä kaudella,
Kanariansaarten tiettyjen maataloustuotteiden erityisen hankintajärjestelmän soveltamista koskevista yhteisistä yksityiskohtaisista säännöistä 30 päivänä kesäkuuta 1992 annetun komission asetuksen (ETY) N:o 1695/92(5), sellaisena kuin se on viimeksi muutettuna asetuksella (ETY) N:o 2596/93(6), 4 artiklassa säädetään espanjalaisten toimivaltaisten viranomaisten antamien tukitodistusten käyttämisestä yhteisön hankinnassa; olisi säädettävä, että mahdollisen ostajan on esitettävä interventioelimelle tukitodistus samaan aikaan kuin interventio-ostohakemus; edellä tarkoitetun järjestelmän toiminnan parantamiseksi olisi säädettävä tietyistä poikkeuksista asetukseen (ETY) N:o 1912/92 erityisesti tuen myöntämisen ja tukitodistusten vakuuden osalta; erityisesti olisi yksinkertaistettava neuvoston asetuksen (ETY) N:o 1601/92(7), sellaisena kuin se on viimeksi muutettuna komission asetuksella (ETY) N:o 1974/93(8), 3 artiklan 2 kohdassa säädettyä Kanariansaarten interventiovarastoista tapahtuvien hankintojen tukijärjestelyjä sisällyttämällä tuki tässä asetuksessa vahvistettuihin myyntihintoihin,
osto- ja valvontamenettelyjä varten olisi sovellettava interventioelinten ostaman naudanlihan myyntiä koskevista yksityiskohtaisista soveltamissäännöistä ja asetuksen (ETY) N:o 216/69 kumoamisesta 4 päivänä lokakuuta 1979 annetun komission asetuksen (ETY) N:o 2173/79(9), sellaisena kuin se on viimeksi muutettuna asetuksella (ETY) N:o 1759/93(10), ja interventiosta peräisin olevien tuotteiden käytön ja/tai määräpaikan tarkastamista koskevista yhteisistä yksityiskohtaisista säännöistä 16 päivänä lokakuuta 1992 annetun komission asetuksen (ETY) N:o 3002/92(11), sellaisena kuin se on viimeksi muutettuna asetuksella (ETY) N:o 1938/93(12), tiettyjä säännöksiä,
olisi säädettävä vakuuden maksamisesta naudan lihan saapumisen takaamiseksi säädettyyn määräpaikkaan,
komission asetus (EY) N:o 737/94(13) olisi kumottava, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1 Myynti järjestetään koskemaan likimain seuraavia määriä:
a) - 1 873 tonnia Irlannin interventioelimen hallussaan pitämää luutonta naudanlihaa,
- 2 000 tonnia Yhdistyneen kuningaskunnan interventioelimen hallussaan pitämää luutonta naudanlihaa,
- 600 tonnia Tanskan interventioelimen hallussaan pitämää luutonta naudanlihaa,
- 500 tonnia Ranskan interventioelimen hallussaan pitämää luuttomaksi leikattua naudanlihaa,
b) - 1 000 tonnia Ranskan interventioelimen hallussaan pitämiä takaneljänneksiä luineen,
- 33 tonnia Tanskan interventioelimen hallussaan pitämiä takaneljänneksiä luineen.
2 Tämä liha myydään toimitettavaksi Kanariansaarille.
3 Tuotteiden laadut ja myyntihinnat esitetään tämän asetuksen liitteessä I.
2 artikla
1 Myynnin on tapahduttava asetuksen (ETY) N:o 2173/79 ja erityisesti sen 2 ja 5 artiklan sekä asetuksen (ETY) N:o 3002/92 säännösten mukaisesti, jollei tässä asetuksessa säädetystä muuta johdu.
2 Interventioelimet myyvät ensisijaisesti pisimpään varastoituina olleita tuotteita.
Määriä ja tuotteiden varastointipaikkoja koskevia yksityiskohtaisia tietoja kyseiset osapuolet saavat liitteessä II esitetyistä osoitteista.
3 artikla
1 Ostohakemus voidaan hyväksyä ainoastaan, jos sen mukana on vähintään kyseisen määrän kattava tukitodistus, joka on annettu asetusten (ETY) N:o 1695/92 ja (ETY) N:o 1912/92 mukaan.
2 Poiketen siitä, mitä asetuksen (ETY) N:o 1695/92 4 artiklan 1 kohdassa säädetään, tukea ei voida myöntää tämän asetuksen mukaan myydylle interventiolihalle.
3 Poiketen siitä, mitä asetuksen (ETY) N:o 1695/92 4 artiklan 4 kohdan b alakohdassa säädetään, tukitodistushakemuksen ja tukitodistuksen kohdassa 24 on oltava maininta "Kanariansaarilla käytettävä tukitodistus - ei tukea".
4 Poiketen siitä, mitä asetuksen (ETY) N:o 1912/92 6 artiklan 1 kohdan b alakohdassa säädetään, tukitodistuksille säädetyksi vakuudeksi vahvistetaan 2 ecua 100 kilogrammaa kohden.
4 artikla
Ostohakemuksissa ei ilmoiteta varasto(j)a, jo(i)ssa hakemuksen kohteena oleva liha pidetään, sanotun kuitenkaan rajoittamatta asetuksen (ETY) N:o 2173/79 2 artiklan 2 kohdan toisen alakohdan säännösten soveltamista.
5 artikla
1 Poiketen siitä, mitä asetuksen (ETY) N:o 2173/79 15 artiklan 1 kohdassa säädetään, vakuuden määrä on 100 ecua tonnia kohden.
2 Kanariansaarten toimitusten takaamiseksi tarkoitettu 2 500 ecun vakuus luullista naudanlihatonnia kohden ja 3 000 ecun vakuus luuttomaksi leikattua naudanlihatonnia kohden muodostuu ostajaa kohden ennen kustannusvastuuseen ottamista. Vakuus on kuitenkin fileiden osalta 7 000 ecua tonnia kohden.
Kyseisten tuotteiden toimittaminen Kanariansaarille on komission asetuksen (ETY) N:o 2220/85(14) 20 artiklassa tarkoitettu pääasiallinen vaatimus.
6 artikla
Asetuksen (ETY) N:o 3002/92 3 artiklan 1 kohdan b alakohdassa tarkoitettua poistamismääräystä ja T5-valvontalomaketta on täydennettävä seuraavalla maininnalla:
"Carne de intervención destinada a las islas Canarias - Sin ayuda [Reglamento (CE) no 1018/94]";
"Interventionskød til De Kanariske Øer - uden støtte (Forordning (EF) nr. 1018/94";
"Interventionsfleisch für die Kanarischen Inseln - ohne Beihilfe (Verordnung (EG) Nr. 1018/94)";
"ÊñÝáò áðü ôçí ðáñÝìâáóç ãéá ôéò Êáíáñßïõò ÍÞóïõò - ÷ùñßò åíéó÷Þóåéò [Êáíïíéóìüò (EK) áñéè 7 1018/94]";
"Intervention meat for the Canary Islands - without the payment of aid [Regulation (EC) No 1018/94]";
"Viandes d'intervention destinées aux îles Canaries - Sans aide [Règlement (CE) no 1018/94]";
"Carni in regime d'intervento destinate alle isole Canarie - senza aiuto [Regolamento (CE) n. 1018/94]";
"Interventievlees voor de Canarische eilanden - zonder steun (Verordening (EG) nr. 1018/94]";
"Carne de intervençâo destinada às ilhas Canárias - sem ajuda [Regulamento (CE) no 1018/94]".
"Kanariansaarille tarkoitettu interventioliha - ei tukea [Asetus (EY) N:o 1018/94]".
7 artikla
Kumotaan asetus (EY) N:o 737/94.
8 artikla
Tämä asetus tulee voimaan 9 päivänä toukokuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä toukokuuta 1994.

Labels: 2
17
19
3
18